CELEX: 52018PC0264
Language: el
Date: 2018-05-07
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.5.2018
            COM(2018) 264 final
            2018/0125(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Είναι σκόπιμο να καθορίζονται αυτόνομες δασμολογικές ποσοστώσεις για ορισμένα προϊόντα όταν η παραγωγή στην Ευρωπαϊκή Ένωση δεν επαρκεί για να καλυφθούν οι ανάγκες του ενωσιακού κλάδου χρήσης. Οι ενωσιακές δασμολογικές ποσοστώσεις θα πρέπει να ανοίγονται με μηδενικούς ή μειωμένους δασμολογικούς συντελεστές για ενδεδειγμένες ποσότητες, χωρίς να διαταράσσονται οι αγορές των εν λόγω προϊόντων.
               
               
                  Στις 17 Δεκεμβρίου 2013, το Συμβούλιο της Ευρωπαϊκής Ένωσης εξέδωσε τον κανονισμό (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα, ώστε η ζήτηση της Ένωσης για τα εν λόγω προϊόντα να μπορεί να καλυφθεί υπό τους ευνοϊκότερους όρους.
               
               
                  Ο κανονισμός αυτός επικαιροποιείται ανά εξάμηνο ώστε να ικανοποιούνται οι ανάγκες της βιομηχανίας της Ένωσης. Η Επιτροπή, επικουρούμενη από την ομάδα «Δασμολογική Οικονομία», εξέτασε όλες τις αιτήσεις για αυτόνομες δασμολογικές ποσοστώσεις που υποβλήθηκαν από τα κράτη μέλη.
               
               
                  Μετά από την εν λόγω εξέταση, η Επιτροπή θεωρεί ότι δικαιολογείται το άνοιγμα αυτόνομων δασμολογικών ποσοστώσεων για ορισμένα νέα προϊόντα, τα οποία επί του παρόντος δεν απαριθμούνται στο παράρτημα του κανονισμού (ΕΕ) αριθ. 1388/2013 του Συμβουλίου. Σε σχέση με ορισμένα άλλα προϊόντα, οι περιγραφές των προϊόντων πρέπει να τροποποιηθούν ώστε να ληφθούν υπόψη οι τελευταίες τεχνολογικές εξελίξεις ή πρέπει να προσαρμοστεί ο όγκος της αρχικής ποσόστωσης.
               
            
            
               •Συνοχή με τις ισχύουσες διατάξεις στον τομέα πολιτικής
            
            
               Η παρούσα πρόταση δεν αποβαίνει σε βάρος των χωρών που έχουν συνάψει προτιμησιακή εμπορική συμφωνία με την Ένωση, ούτε των υποψήφιων χωρών ή των δυνάμει υποψήφιων χωρών για προτιμησιακές συμφωνίες με την Ένωση (π.χ. σύστημα γενικευμένων προτιμήσεων, καθεστώς εμπορικών συναλλαγών της ομάδας των χωρών της Αφρικής, της Καραϊβικής και του Ειρηνικού (ΑΚΕ), συμφωνίες ελεύθερων συναλλαγών).
            
            
               •Συνοχή με άλλες πολιτικές της Ένωσης
            
            
               
                  Η πρόταση είναι σύμφωνη με τις πολιτικές της Ένωσης στους τομείς της γεωργίας, του εμπορίου, των επιχειρήσεων, της ανάπτυξης, του περιβάλλοντος και των εξωτερικών σχέσεων.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Τη νομική βάση της παρούσας πρότασης αποτελεί το άρθρο 31 της Συνθήκης για τη λειτουργία της Ευρωπαϊκής Ένωσης (ΣΛΕΕ).
               
            
            
               •Επικουρικότητα (σε περίπτωση μη αποκλειστικής αρμοδιότητας)
            
            
               Η πρόταση εμπίπτει στην αποκλειστική αρμοδιότητα της Ένωσης. Ως εκ τούτου, δεν εφαρμόζεται η αρχή της επικουρικότητας.
            
            
               •Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας. Τα προβλεπόμενα μέτρα είναι σύμφωνα με τις αρχές που αποσκοπούν στην απλούστευση των διαδικασιών για τους φορείς που δραστηριοποιούνται στον τομέα του εξωτερικού εμπορίου, όπως ορίζεται στην ανακοίνωση της Επιτροπής για τις αυτόνομες δασμολογικές αναστολές και ποσοστώσεις
                     1
                  . Ο παρών κανονισμός δεν υπερβαίνει τα αναγκαία όρια για την επίτευξη των επιδιωκόμενων στόχων σύμφωνα με το άρθρο 5 παράγραφος 4 της Συνθήκης για την Ευρωπαϊκή Ένωση (ΣΕΕ).
               
            
            
               •Επιλογή του νομικού μέσου
            
         
         
            
               Δυνάμει του άρθρου 31 της Συνθήκης για τη λειτουργία της Ευρωπαϊκής Ένωσης (ΣΛΕΕ), «οι δασμοί του κοινού δασμολογίου καθορίζονται από το Συμβούλιο μετά από πρόταση της Επιτροπής». Επομένως, ο κανονισμός αποτελεί το ενδεδειγμένο νομικό μέσο. 
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  Το καθεστώς των αυτόνομων δασμολογικών ποσοστώσεων αποτέλεσε μέρος μελέτης αξιολόγησης που πραγματοποιήθηκε το 2013 σχετικά με τις αυτόνομες δασμολογικές αναστολές
                     2
                  .
               
               
                  Ο λόγος είναι ότι τα δύο μέτρα είναι παρόμοια, με τη διαφορά ότι οι ποσοστώσεις περιορίζουν τον όγκο των εισαγωγών. Η αξιολόγηση κατέληξε στο συμπέρασμα ότι η βασική λογική του καθεστώτος παραμένει βάσιμη. Η εξοικονόμηση κόστους για τις επιχειρήσεις της Ένωσης οι οποίες εισάγουν εμπορεύματα στο πλαίσιο του καθεστώτος μπορεί να είναι σημαντική. Με τη σειρά τους, ανάλογα με το προϊόν, την εταιρεία και τον τομέα, τα εν λόγω εξοικονομούμενα ποσά μπορούν να αποφέρουν ευρύτερα οφέλη, όπως ενίσχυση της ανταγωνιστικότητας, αποδοτικότερες μεθόδους παραγωγής και δημιουργία ή διατήρηση θέσεων εργασίας στην Ένωση. Λεπτομερή στοιχεία σχετικά με τα εξοικονομούμενα ποσά στο πλαίσιο του παρόντος κανονισμού παρέχονται στο συνημμένο νομοθετικό δημοσιονομικό δελτίο.
               
            
            
               •Διαβουλεύσεις με τα ενδιαφερόμενα μέρη
            
            
               Η αξιολόγηση της εν λόγω πρότασης διενεργήθηκε από την Επιτροπή με τη βοήθεια της ομάδας «Δασμολογική Οικονομία», η οποία αποτελείται από αντιπροσωπείες όλων των κρατών μελών και της Τουρκίας. Η ομάδα συνεδρίασε τρεις φορές πριν συμφωνήσει στις τροποποιήσεις που περιέχονται στην παρούσα πρόταση.
            
            
               Εξέτασε προσεκτικά κάθε αίτηση (νέα ή αίτηση για τροποποίηση). Εξέτασε ιδίως κάθε περίπτωση ώστε να διασφαλιστεί ότι δεν ζημιώνονται οι παραγωγοί της Ένωσης και ότι ενισχύεται και παγιώνεται η ανταγωνιστικότητα της παραγωγής της Ένωσης. Η εκτίμηση αυτή είναι το αποτέλεσμα συζήτησης που διεξήχθη από τα μέλη της ομάδας «Δασμολογική Οικονομία», καθώς και διαβουλεύσεων που πραγματοποίησαν τα κράτη μέλη με τους οικείους κλάδους, ενώσεις, εμπορικά επιμελητήρια και άλλους εμπλεκόμενους φορείς.
            
            
               Όλες οι ποσοστώσεις που παρατίθενται αποτέλεσαν το αντικείμενο συμφωνιών ή συμβιβασμών που επιτεύχθηκαν κατά τις συζητήσεις στην ομάδα «Δασμολογική Οικονομία». Δεν αναφέρθηκαν πιθανοί σοβαροί κίνδυνοι με μη αναστρέψιμες συνέπειες.
            
            
               •Εκτίμηση των επιπτώσεων
            
            
               Η προτεινόμενη τροποποίηση είναι καθαρά τεχνικής φύσης και αφορά μόνο την κάλυψη των ποσοστώσεων που παρατίθενται στο παράρτημα του κανονισμού (ΕΕ) αριθ. 1388/2013. Επομένως, δεν πραγματοποιήθηκε εκτίμηση επιπτώσεων για την παρούσα πρόταση.
            
            
               •Θεμελιώδη δικαιώματα
            
            
               
                  Η πρόταση δεν έχει επιπτώσεις στα θεμελιώδη δικαιώματα.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η παρούσα πρόταση δεν έχει δημοσιονομικές επιπτώσεις επί των δαπανών, αλλά έχει δημοσιονομικές επιπτώσεις επί των εσόδων, καθόσον οδηγεί σε μη εισπραττόμενους τελωνειακούς δασμούς συνολικού ύψους περίπου 0,8 εκατ. EUR ετησίως. Η αρνητική επίπτωση στους παραδοσιακούς ίδιους πόρους του προϋπολογισμού είναι 0,6 εκατ. EUR ετησίως (80 % των 0,8 εκατ. EUR ετησίως).
            
            
               Η απώλεια εσόδων που προέρχονται από τους παραδοσιακούς ιδίους πόρους αντισταθμίζεται από τις συνεισφορές ιδίων πόρων που καταβάλλουν τα κράτη μέλη βάσει του ακαθάριστου εθνικού εισοδήματός (ΑΕΕ) τους.
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Τα προτεινόμενα μέτρα αποτελούν αντικείμενο διαχείρισης στο πλαίσιο του Ενοποιημένου Δασμολογίου της Ευρωπαϊκής Ένωσης (TARIC) και εφαρμόζονται από τις τελωνειακές διοικήσεις των κρατών μελών.
               
            
            
               2018/0125 (NLE)
            
         
         
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Προκειμένου να διασφαλιστεί επαρκής και αδιάκοπος εφοδιασμός σε ορισμένα γεωργικά και βιομηχανικά προϊόντα τα οποία παράγονται σε ανεπαρκείς ποσότητες στην Ένωση και κατ’ αυτόν τον τρόπο να αποφευχθεί κάθε διαταραχή της αγοράς για τα εν λόγω προϊόντα, ανοίχθηκαν αυτόνομες δασμολογικές ποσοστώσεις με τον κανονισμό (ΕΕ) αριθ. 1388/2013 του Συμβουλίου
                  3
               . Στο πλαίσιο των εν λόγω δασμολογικών ποσοστώσεων, τα προϊόντα μπορούν να εισάγονται στην Ένωση με μειωμένο ή μηδενικό δασμολογικό συντελεστή.
            
            
               (2)Δεδομένου ότι είναι προς το συμφέρον της Ένωσης και λαμβανομένου υπόψη του γεγονότος ότι όμοια ή ισοδύναμα προϊόντα ή προϊόντα υποκατάστασης δεν παράγονται σε επαρκείς ποσότητες εντός της Ένωσης, είναι αναγκαίο να ανοιχθούν δασμολογικές ποσοστώσεις με μηδενικό δασμολογικό συντελεστή για ενδεδειγμένες ποσότητες όσον αφορά επτά νέα προϊόντα που παρατίθενται στο παράρτημα I του παρόντος κανονισμού. 
            
            
               (3)Στην περίπτωση οκτώ επιπλέον προϊόντων με αύξοντες αριθμούς 09.2700, 09.2624, 09.2647, 09.2648, 09.2682, 09.2696, 09.2697 και 09.2643, οι όγκοι της ποσόστωσης θα πρέπει να αυξηθούν, δεδομένου ότι είναι προς το συμφέρον των οικονομικών φορέων της Ένωσης. Στην περίπτωση τριών προϊόντων με αύξοντες αριθμούς 09.2676, 09.2876 και 09.2721, η περιγραφή θα πρέπει να τροποποιηθεί.
            
            
               (4)Επομένως, ο κανονισμός (ΕΕ) αριθ. 1388/2013 θα πρέπει να τροποποιηθεί αναλόγως. Για να αποφευχθεί τυχόν διακοπή της εφαρμογής του καθεστώτος των ποσοστώσεων, οι αλλαγές που προβλέπονται στον παρόντα κανονισμό όσον αφορά τις ποσοστώσεις για τα εν λόγω προϊόντα θα πρέπει να εφαρμοστούν από την 1η Ιουλίου 2018. Επομένως, ο παρών κανονισμός θα πρέπει να αρχίσει να ισχύει επειγόντως, 
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Στο παράρτημα του κανονισμού (ΕΕ) αριθ. 1388/2013, ο πίνακας τροποποιείται ως εξής:
            
            
               (1)στην πρώτη στήλη, όλοι οι αστερίσκοι (*) διαγράφονται·
            
            
               (2)
                     οι σειρές για τις δασμολογικές ποσοστώσεις με αύξοντες αριθμούς 09.2726, 09.2728, 09.2684, 09.2730, 09.2732, 09.2734 και 09.2736, που παρατίθενται στο παράρτημα I του παρόντος κανονισμού, παρεμβάλλονται σύμφωνα με τη σειρά των κωδικών ΣΟ που αναφέρονται στη δεύτερη στήλη του πίνακα·
            
            
               (3)
                     οι σειρές για τις δασμολογικές ποσοστώσεις με αύξοντες αριθμούς 09.2700, 09. 2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721, και 09.2643 αντικαθίστανται από τις αντίστοιχες σειρές που παρατίθενται στο παράρτημα II του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιουλίου 2018.
            
         
         
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
            
            
               1.
                     ΤΙΤΛΟΣ ΤΗΣ ΠΡΟΤΑΣΗΣ:
            
            
               Κανονισμός του Συμβουλίου για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα
            
            
               2.
                     ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ
            
            
               Κεφάλαιο και άρθρο:
                  Κεφάλαιο 1 2 και άρθρο 1 2 0 – Τελωνειακοί δασμοί και λοιποί δασμοί που αναφέρονται στο άρθρο 2 παράγραφος 1 στοιχείο α) της απόφασης 2014/335/ΕΕ, Ευρατόμ·
            
            
               Ποσό εγγεγραμμένο στον προϋπολογισμό για το έτος 2018 (22 844 000 000 EUR)
            
            
               3.
                     ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               ◻
                     Πρόταση χωρίς δημοσιονομική επίπτωση
            
            
               X
                     Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα. Η επίπτωση στα έσοδα είναι η ακόλουθη:
            
            
               (εκατ. EUR με ένα δεκαδικό ψηφίο)
            
            
                     
                        Γραμμή προϋπολογισμού
                     
                  
                  
                     
                        Έσοδα
                           4
                        
                     
                  
                  
                     
                        Περίοδος 6 μηνών που αρχίζει στις ηη/μμ/εεεε
                     
                  
                  
                     
                        [Έτος: δεύτερο εξάμηνο του 2018]
                     
                  
               
                     
                        Άρθρο 120
                     
                  
                  
                     
                        Επιπτώσεις στους ίδιους πόρους
                     
                  
                  
                     
                        01/07/2018
                     
                  
                  
                     
                        - 0,6
                     
                  
               
            
               Το παράρτημα I περιλαμβάνει 7 νέα προϊόντα. Οι μη εισπραττόμενοι δασμοί που αντιστοιχούν στις εν λόγω ποσοστώσεις, υπολογιζόμενοι βάσει των προβλέψεων του αιτούντος κράτους μέλους για την περίοδο από 1.7.2018 έως 31.12.2018, ανέρχονται σε 0,6 εκατ. EUR. 
            
            
               Βάσει των ανωτέρω, η επίπτωση στην απώλεια εσόδων για τον προϋπολογισμό της ΕΕ που προκύπτει από τον παρόντα κανονισμό εκτιμάται σε 700 820 EUR (ακαθάριστο ποσό, συμπεριλαμβανομένων των εξόδων είσπραξης) x 0,8 = 560 656 EUR ανά εξάμηνο (καθαρό ποσό).
            
            
               4.
                     ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ
            
            
               Προβλέπεται η διενέργεια ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με το άρθρο 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα.
            
         
         
            
                  
                     (1)
                  
                        ΕΕ C 363 της 13.12.2011, σ. 6.
               
               
                  
                     (2)
                  
                        
                  http://ec.europa.eu/taxation_customs/common/publications/studies/index_en.htm
               
               
                  
                     (3)
                  
                        Κανονισμός (ΕΕ) αριθ. 1388/2013 του Συμβουλίου, της 17ης Δεκεμβρίου 2013, σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα και για την κατάργηση του κανονισμού (ΕΕ) αριθ. 7/2010 (ΕΕ L 354 της 28.12.2013, σ. 319). 
               
               
                  
                     (4)
                  
                        Όσον αφορά τους παραδοσιακούς ίδιους πόρους (γεωργικές εισφορές, εισφορές για τη ζάχαρη, δασμοί), τα ποσά που αναφέρονται πρέπει να είναι καθαρά, δηλ. τα ακαθάριστα ποσά μετά την αφαίρεση του 20 % για έξοδα είσπραξης.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,7.5.2018
            COM(2018) 264 final
            ΠΑΡΑΡΤΗΜΑΤΑ
            της
            Πρότασης Κανονισμού του Συμβουλίου
            για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα
            
               
         
         
            
               ΠΑΡΑΡΤΗΜΑ I
            
            
            
               Στον πίνακα του παραρτήματος του κανονισμού (ΕΕ) αριθ. 1388/2013, οι ακόλουθες σειρές παρεμβάλλονται σύμφωνα με τη σειρά των κωδικών ΣΟ που αναφέρονται στη δεύτερη στήλη του εν λόγω πίνακα:
            
            
                     
                        Αύξων αριθμός
                     
                  
                  
                     
                        Κωδικός ΣΟ
                     
                  
                  
                     
                        TARIC
                     
                  
                  
                     
                        Περιγραφή εµπορευμάτων
                     
                  
                  
                     
                        Ποσοστωτική περίοδος
                     
                  
                  
                     
                        Όγκος ποσόστωσης
                     
                  
                  
                     
                        Ποσοστωτικός δασμός (%)
                     
                  
               
                     
                        '09.2726
                     
                  
                  
                     
                        ex 2906 11 00
                     
                  
                  
                     
                        10
                     
                  
                  
                     
                        Λεβομενθόλη (INN) (CAS RN  2216-51-5)
                     
                  
                  
                     
                        01.07. - 31.12.
                     
                  
                  
                     
                        185 τόνοι
                     
                  
                  
                     
                        0 %'
                     
                  
               
                     
                        '09.2728
                     
                  
                  
                     
                        ex 2915 90 70
                     
                  
                  
                     
                        85
                     
                  
                  
                     
                        Τριφθοροξικό αιθύλιο (CAS RN 383-63-1)
                     
                  
                  
                     
                        01.07. - 31.12.
                     
                  
                  
                     
                        200 τόνοι
                     
                  
                  
                     
                        0 %'
                     
                  
               
                     
                        '09.2684
                     
                  
                  
                     
                        ex 2916 39 90
                     
                  
                  
                     
                        28
                     
                  
                  
                     
                        Χλωριούχο 2,5-διμεθυλοφαινυλοακετύλιο (CAS RN 55312-97-5)
                     
                  
                  
                     
                        01.07. - 31.12.
                     
                  
                  
                     
                        125 τόνοι
                     
                  
                  
                     
                        0 %'
                     
                  
               
                     
                        '09.2730
                     
                  
                  
                     
                        ex 2921 59 90
                     
                  
                  
                     
                        80
                     
                  
                  
                     
                        4,4'-Μεθανεδιυλοδιανιλίνη (CAS RN 101-77-9) υπό μορφή κόκκων, που προορίζεται για την παρασκευή προπολυμερών
                     
                     
                         (2)
                     
                  
                  
                     
                        01.07. - 31.12.
                     
                  
                  
                     
                        100 τόνοι
                     
                  
                  
                     
                        0 %'
                     
                  
               
                     
                        '09.2732
                     
                  
                  
                     
                        ex 2933 39 99
                     
                  
                  
                     
                        66
                     
                  
                  
                     
                        Fluazinam (φλουαζινάμη) (ISO) (CAS RN 79622-59-6) καθαρότητας κατά βάρος 98,5 % και άνω
                     
                  
                  
                     
                        01.07. - 31.12.
                     
                  
                  
                     
                        100 τόνοι
                     
                  
                  
                     
                        0 %'
                     
                  
               
                     
                        '09.2734
                     
                  
                  
                     
                        ex 7409 19 00
                     
                  
                  
                     
                        20
                     
                  
                  
                     
                        Πλάκες ή φύλλα που αποτελούνται από
                     
                     
                  
                  
                     
                        01.07. - 31.12.
                     
                  
                  
                     
                        3 500 000 κομμάτια
                     
                  
                  
                     
                        0 %'
                     
                  
               
                     
                        '09.2736
                     
                  
                  
                     
                        ex 7607 11 90
                     
                  
                  
                     
                        83
                     
                  
                  
                     
                        Ταινία ή λεπτό φύλλο από κράμα αλουμινίου και μαγνησίου:
                     
                     
                        για χρήση στην κατασκευή δοκίδων για περσίδες  (2)
                     
                  
                  
                     
                        01.07. - 31.12. 2018
                     
                  
                  
                     
                        300 τόνοι
                     
                  
                  
                     
                        0 %'
                     
                  
               
            
                     
                        (2)
                     
                  
                  
                     
                        Η αναστολή των δασμών υπόκειται σε τελωνειακή επιτήρηση ειδικού προορισμού σύμφωνα με το άρθρο 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
                     
                  
               
               ΠΑΡΑΡΤΗΜΑ II
            
            
            
               Στον πίνακα του παραρτήματος του κανονισμού (ΕΕ) αριθ. 1388/2013, οι σειρές για τις δασμολογικές ποσοστώσεις με αύξοντες αριθμούς 09.2700, 09.2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721 και  09.2643 αντικαθίστανται από τις
            
            
                     
                        Αύξων αριθμός
                     
                  
                  
                     
                        Κωδικός ΣΟ
                     
                  
                  
                     
                        TARIC
                     
                  
                  
                     
                        Περιγραφή εµπορευμάτων
                     
                  
                  
                     
                        Ποσοστωτική περίοδος
                     
                  
                  
                     
                        Όγκος ποσόστωσης
                     
                  
                  
                     
                        Ποσοστωτικός δασμός (%)
                     
                  
               
                     
                        '09.2700
                     
                  
                  
                     
                        ex 2905 12 00
                     
                  
                  
                     
                        10
                     
                  
                  
                     
                        Προπανόλη-1 (προπυλική αλκοόλη) (CAS RN 71-23-8)
                     
                  
                  
                     
                        01.01. - 31.12.
                     
                  
                  
                     
                        15 000 τόνοι
                     
                  
                  
                     
                        0 %'
                     
                  
               
                     
                        '09.2624
                     
                  
                  
                     
                        2912 42 00
                     
                  
                  
                     
                  
                  
                     
                        Αιθυλοβανιλίνη (3-αιθοξύ-4-υδροξυβενζαλδεΐδη) (CAS RN 121-32-4)
                     
                  
                  
                     
                        01.01. - 31.12.
                     
                  
                  
                     
                        1 950 τόνοι
                     
                  
                  
                     
                        0 %'
                     
                  
               
                     
                        '09.2647
                     
                  
                  
                     
                        ex 2918 29 00
                     
                  
                  
                     
                        80
                     
                  
                  
                     
                        Τετράκις(3-(3,5-δι-τερτ-βουτυλ-4-υδρoξυφαινυλo)πρoπιoνική) πενταερυθριτόλη (CAS RN 6683-19-8)
                     
                     
                        προς χρήση στην παραγωγή σταθεροποιητών επεξεργασίας PVC -συσκευασίες του ενός με βάση μείγματα σε σκόνη (σκόνη ή κόκκους)
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        140 τόνοι
                     
                  
                  
                     
                        0 %'
                     
                  
               
                     
                        '09.2648
                     
                  
                  
                     
                        ex 2920 90 10
                     
                  
                  
                     
                        70
                     
                  
                  
                     
                        Θειικό διμεθυλο (CAS RN 77-78-1)
                     
                  
                  
                     
                        01.01. - 31.12.
                     
                  
                  
                     
                        18 000 τόνοι
                     
                  
                  
                     
                        0 %'
                     
                  
               
                     
                        '09.2682
                     
                  
                  
                     
                        ex 2921 41 00
                     
                  
                  
                     
                        10
                     
                  
                  
                     
                        Ανιλίνη καθαρότητας τουλάχιστον 99 % κατά βάρος (CAS RN 62-53-3)
                     
                  
                  
                     
                        01.01. - 31.12.
                     
                  
                  
                     
                        150 000 τόνοι
                     
                  
                  
                     
                        0 %'
                     
                  
               
                     
                        '09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Δεκαν-5-ολίδιο (CAS RN 705-86-2)
                     
                  
                  
                     
                        01.01. - 31.12.
                     
                  
                  
                     
                        6 000 kg
                     
                  
                  
                     
                        0 %'
                     
                  
               
                     
                        '09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Δωδεκαν-5-ολίδιο (CAS RN 713-95-1)
                     
                  
                  
                     
                        01.01. - 31.12.
                     
                  
                  
                     
                        6 000 kg
                     
                  
                  
                     
                        0 %'
                     
                  
               
                     
                        '09.2676
                     
                  
                  
                     
                        ex 3204 17 00
                     
                  
                  
                     
                        14
                     
                  
                  
                     
                        Παρασκευάσματα με βάση τη χρωστική ύλη C.I. Pigment Red 48:2 (CAS RN 7023-61-2) περιεκτικότητας κατά βάρος 60 % αλλά μικρότερη του 85 %
                     
                  
                  
                     
                        01.01. - 31.12.
                     
                  
                  
                     
                        50 τόνοι
                     
                  
                  
                     
                        0 %'
                     
                  
               
                     
                        '09.2876
                     
                  
                  
                     
                        ex 3811 29 00
                     
                  
                  
                     
                        55
                     
                  
                  
                     
                        Πρόσθετα αποτελούμενα από προϊόντα αντίδρασης διφαινυλαμίνης με εννεένια διακλαδισμένης αλυσίδας, με:
                     
                     
                        που χρησιμοποιούνται για την παραγωγή λιπαντικών ελαίων
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        900 τόνοι
                     
                  
                  
                     
                        0 %'
                     
                  
               
                     
                        '09.2721
                     
                  
                  
                     
                        ex 5906 99 90
                     
                  
                  
                     
                        20
                     
                  
                  
                     
                        Ύφασμα από υφαντικές ύλες και με απανωτές στρώσεις, συνδυασμένο με καουτσούκ, με τα ακόλουθα χαρακτηριστικά:
                     
                     
                        χρησιμοποιούμενο για την κατασκευή της πτυσσόμενης οροφής των μηχανοκίνητων οχημάτων
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        375 000 m²
                     
                  
                  
                     
                        0 %'
                     
                  
               
                     
                        '09.2643
                     
                  
                  
                     
                        ex 8504 40 82
                     
                  
                  
                     
                        30
                     
                  
                  
                     
                        Πίνακες τροφοδοτικού ισχύος για χρήση στην κατασκευή εμπορευμάτων που υπάγονται στις κλάσεις 8521 και 8528
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        15 000 000 κομμάτια
                     
                  
                  
                     
                        0 %'
                     
                  
               
            
                     
                        (2)
                     
                  
                  
                     
                        Η αναστολή των δασμών υπόκειται σε τελωνειακή επιτήρηση ειδικού προορισμού σύμφωνα με το άρθρο 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).